Document ID: 32008R1147

32008R1147
L 313/1
SLUŽBENI LIST EUROPSKE UNIJE
31.10.2008.
UREDBA KOMISIJE (EZ) br. 1147/2008
od 31. listopada 2008.
o izmjeni Uredbe (EZ) br. 794/2004 od 21. travnja 2004. o provedbi Uredbe Vijeća (EZ) br. 659/1999 o utvrđivanju detaljnih pravila za primjenu članka 93. Ugovora o EZ-u, u pogledu dijela III.10. njezinog Priloga I.
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 659/1999. od 22. ožujka 1999. o utvrđivanju detaljnih pravila za primjenu članka 93. Ugovora o EZ-u (1), a posebno njezin članak 27.,
budući da:
(1)
Uredbom Komisije (EZ) br. 794/2004 od 21. travnja 2004. o provedbi Uredbe Vijeća (EZ) br. 659/1999 o utvrđivanju detaljnih pravila za primjenu članka 93. Ugovora o EZ-u (2) uspostavljen je obavezni sveobuhvatni obrazac za prijavu državnih potpora.
(2)
Nakon što je Komisija donijela nove smjernice o državnim potporama za zaštitu okoliša (3), potrebno je izmijeniti dio obrasca za prijavu priloženog Uredbi (EZ) br. 794/2004.
(3)
Uredbu (EZ) br. 794/2004 stoga je potrebno na odgovarajući način izmijeniti.
DONIJELA JE OVU UREDBU:
Članak 1.
Dio III.10. Priloga I. Uredbi (EZ) br. 794/2004 zamjenjuje se Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. listopada 2008.

Labels: 12
4
19